REGULAMENTUL (CE) NR. 1543/2007 AL COMISIEI
din 20 decembrie 2007
de modificare a Regulamentului (CE) nr. 581/2004 de deschidere a unei invitații permanente de participare la licitație pentru restituirile la export care privesc anumite tipuri de unt și a Regulamentului (CE) nr. 582/2004 de deschidere a unei invitații permanente de participare la licitație pentru restituirile la export cu privire la laptele praf degresat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și al produselor lactate (1), în special articolul 31 alineatul (3) litera (b) și alineatul (14),
întrucât:
(1)
Articolul 1 alineatul (1) din Regulamentul (CE) nr. 581/2004 al Comisiei (2) și articolul 1 alineatul (1) din Regulamentul (CE) nr. 582/2004 al Comisiei (3) deschide o invitație permanentă de participare la licitație pentru a stabili restituirile la export privind anumite produse lactate exportate spre destinații care exclud anumite țări terțe și teritorii.
(2)
Pentru a se evita o interpretare greșită privind statutul destinațiilor respective, este bine să se facă distincția între țări terțe și teritorii ale statelor membre ale Uniunii Europene care nu fac parte integrantă din teritoriul vamal al Comunității.
(3)
Articolul 2 alineatul (2) din Regulamentul (CE) nr. 581/2004 și articolul 2 alineatul (2) din Regulamentul (CE) nr. 582/2004 stabilesc în consecință perioada de ofertare pentru certificatele de restituiri la export pentru unt și lapte praf degresat. Dată fiind situația de pe piața laptelui și a produselor lactate, Regulamentul (CE) nr. 1119/2007 al Comisiei din 27 septembrie 2007 de derogare de la Regulamentul (CE) nr. 581/2004 de deschidere a unei invitații permanente de participare la licitație pentru restituirile la export care privesc anumite tipuri de unt și de la Regulamentul (CE) nr. 582/2004 de deschidere a unei invitații permanente de participare la licitație pentru restituirile la export cu privire la laptele praf degresat (4) a prevăzut o singură perioadă de ofertare pe lună în ultimul trimestru al anului 2007.
(4)
Dat fiind că este posibil ca această situație de pe piață să persiste și pentru a evita proceduri și cheltuieli administrative care nu sunt necesare, este adecvat să se adopte în mod definitiv această frecvență, pe bază permanentă, începând din ianuarie 2008.
(5)
Prin urmare, este necesar să se modifice Regulamentul (CE) nr. 581/2004 și Regulamentul (CE) nr. 582/2004 în consecință.
(6)
Măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Regulamentul (CE) nr. 581/2004 se modifică după cum urmează:
1.
La articolul 1 alineatul (1), al doilea paragraf se înlocuiește cu următorul text:
„Produsele menționate la primul paragraf sunt destinate exportului către toate destinațiile, cu excepția următoarelor țări și teritorii:
(a)
țări terțe: Andorra, Sfântul Scaun (Cetatea Vaticanului), Liechtenstein și Statele Unite ale Americii;
(b)
teritorii ale statelor membre ale UE care nu fac parte integrantă din teritoriul vamal al Comunității: Gibraltar, Ceuta, Melilla, comunele Livigno și Campione d’Italia, Helgoland, Groenlanda, Insulele Feroe și zonele din Republica Cipru în care Guvernul Republicii Cipru nu exercită un control efectiv.”
2.
La articolul 2, alineatul (2) se înlocuiește cu următorul text:
„(2) Fiecare perioadă de ofertare începe la ora 13.00 (ora Bruxelles-ului) în a doua zi de marți a lunii, cu următoarele excepții:
(a)
în luna august începe la ora 13.00 (ora Bruxelles-ului) în a treia zi de marți;
(b)
în luna decembrie începe la ora 13.00 (ora Bruxelles-ului) în prima zi de marți.
În cazul în care această dată coincide cu o sărbătoare oficială, perioada începe la ora 13.00 (ora Bruxelles-ului) în următoarea zi lucrătoare.
Fiecare perioadă de ofertare se sfârșește la ora 13.00 (ora Bruxelles-ului) în a treia zi de marți a lunii, cu următoarele excepții:
(a)
în luna august se sfârșește la ora 13.00 (ora Bruxelles-ului) în a patra zi de marți;
(b)
în luna decembrie se sfârșește la ora 13.00 (ora Bruxelles-ului) în a doua zi de marți.
În cazul în care această dată coincide cu o sărbătoare oficială, perioada se sfârșește la ora 13.00 (ora Bruxelles-ului) în ziua lucrătoare precedentă.”
Articolul 2
Regulamentul (CE) nr. 582/2004 se modifică după cum urmează:
1.
La articolul 1, alineatul (1) se înlocuiește cu următorul text:
„(1) Se deschide o licitație permanentă în vederea stabilirii restituirilor la export pentru laptele praf degresat menționat în secțiunea 9 din anexa I la Regulamentul (CEE) nr. 3846/87 al Comisiei (5), prezentat în saci cu o greutate netă minimă de 25 de kilograme și conținând un procent maxim de 0,5 % de substanțe adăugate care nu provin din lapte, având codul de produs ex ex 0402 10 19 9000, destinat exportului către toate destinațiile cu excepția următoarelor țări și teritorii:
(a)
țări terțe: Andorra, Sfântul Scaun (Cetatea Vaticanului), Liechtenstein și Statele Unite ale Americii;
(b)
teritorii ale statelor membre ale UE care nu fac parte integrantă din teritoriul vamal al Comunității: Gibraltar, Ceuta, Melilla, comunele Livigno și Campione d’Italia, Helgoland, Groenlanda, Insulele Feroe și zonele din Republica Cipru în care Guvernul Republicii Cipru nu exercită un control efectiv.
2.
La articolul 2, alineatul (2) se înlocuiește cu următorul text:
„(2) Fiecare perioadă de ofertare începe la ora 13.00 (ora Bruxelles-ului) în a doua zi de marți a lunii, cu următoarele excepții:
(a)
în luna august începe la ora 13.00 (ora Bruxelles-ului) în a treia zi de marți;
(b)
în luna decembrie începe la ora 13.00 (ora Bruxelles-ului) în prima zi de marți.
În cazul în care această dată coincide cu o sărbătoare oficială, perioada începe la ora 13.00 (ora Bruxelles-ului) în următoarea zi lucrătoare.
Fiecare perioadă de ofertare se sfârșește la ora 13.00 (ora Bruxelles-ului) în a treia zi de marți a lunii, cu următoarele excepții:
(a)
în luna august se sfârșește la ora 13.00 (ora Bruxelles-ului) în a patra zi de marți;
(b)
în luna decembrie se sfârșește la ora 13.00 (ora Bruxelles-ului) în a doua zi de marți.
În cazul în care această dată coincide cu o sărbătoare oficială, perioada se sfârșește la ora 13.00 (ora Bruxelles-ului) în ziua lucrătoare precedentă.”
Articolul 3
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 2007.